LATVIJAS REPUBLIKAS MINISTRU KABINETS

|  |  |
| --- | --- |
| 2015. gada \_\_\_\_\_\_\_\_\_ | Rīkojums Nr. \_\_\_ |
| Rīgā | (prot. Nr. \_\_\_\_ \_\_\_\_\_\_ §) |

**Par koncepciju „Par adopcijas un ārpusģimenes aprūpes sistēmu pilnveidošanu”**

1. Atbalstīt koncepcijas „Par adopcijas un ārpusģimenes aprūpes sistēmu pilnveidošanu” (turpmāk – koncepcija) kopsavilkumā ietverto risinājumu.

2. Noteikt Labklājības ministriju par atbildīgo institūciju koncepcijas īstenošanā.

3. Jautājumu par papildu valsts budžeta līdzekļu piešķiršanu Labklājības ministrijai adopcijas un ārpusģimenes aprūpes sistēmas pilnveidošanai 2016.gadā 4 733 989 euro apmērā, 2017.gadā 5 159 969 euro apmērā, 2018.gadā 10 627 860 euro apmērā un 2019.gadā 12 618 978 euro apmērā izskatīt Ministru kabinetā kopā ar visu ministriju un centrālo valsts iestāžu priekšlikumiem jaunajām politikas iniciatīvām likumprojekta "Par valsts budžetu 2016. gadam" un likumprojekta "Par vidēja termiņa budžeta ietvaru 2016., 2017. un 2018. gadam" sagatavošanas un izskatīšanas procesā atbilstoši valsts budžeta finansiālajām iespējām.

4. Tieslietu ministrijai sadarbībā ar Labklājības ministriju izvērtēt esošo tiesisko regulējumu uzturlīdzekļu piedziņai no bērnu vecākiem par labu aizbildnim un tieslietu ministram, ja nepieciešams, līdz 2016.gada 30.septembrim iesniegt izskatīšanai Ministru kabinetā priekšlikumus tiesiskā regulējuma pilnveidošanai.

5. Labklājības ministrijai sadarbībā ar Vides aizsardzības un reģionālās attīstības ministriju un Latvijas Pašvaldību savienību izvērtēt valsts un pašvaldību kompetenci ārpusģimenes aprūpes nodrošināšanai un labklājības ministram līdz 2017.gada 30.jūnijam iesniegt izskatīšanai Ministru kabinetā priekšlikumus par iespējamiem risinājumiem turpmākai finansēšanas kārtībai bērnu ārpusģimenes aprūpes nodrošināšanai.

Ministru prezidente L.Straujuma

Labklājības ministrs U.Augulis

2015.01.09 13:31

223

L.Liepa 67021632

Linda.Liepa@lm.gov.lv